Diari Oficial de la Generalitat Valenciana


Sumari del DOGV 5356, del 28-09-2006 (2006/11545)

DECRET 128/2006, de 22 de setembre, del Consell, pel qual es modifica el Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/09/22/128/dof/vci/html**

### Dades del document

Número de DOGV
:   5356

Data del DOGV
:   28-09-2006

Secció del DOGV
:   I. DISPOSICIONS GENERALS

Número del document
:   2006/11228


Data del document
:   22-09-2006

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * institució pública
    * reglament intern
    * administració regional
    * centre d'investigació
    * investigació agronòmica
    * legislació

DECRET 128/2006, de 22 de setembre, del Consell, pel qual es modifica el Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries. [2006/F11006]  
L'ampliació del potencial investigador de l'Institut Valencià d'Investigacions Agràries (IVIA) per adaptar-lo a les noves necessitats d'Investigació, Desenrotllament i Innovació del sector agrari de la Comunitat Valenciana fa necessària una modificació de l'organigrama d'este institut, que inclou la creació de nous centres d'investigació orientats cap a àrees científiques especialitzades. Així mateix, per fomentar la difusió dels avanços cientificotecnològics en el sector agrari, procedix efectuar la integració en l'IVIA del Servici de Desenrotllament Tecnològic i del Servici de Tecnologia del Reg, de la Conselleria d'Agricultura, Pesca i Alimentació, d'acord amb la disposició addicional de la Llei 4/1991, de 13 de març de la Generalitat, per la qual es faculta el Consell per a la integració en l'Institut Valencià d'Investigacions Agràries d'aquells òrgans o servicis amb funcions afins o complementàries de les assenyalades per a l'IVIA.  
Amb això es dotarà també este institut d'una estructura molt més operativa per a complir les seues funcions i optimitzar la gestió dels seus recursos.  
Per això, a proposta del conseller d'Agricultura, Pesca i Alimentació, oït el Consell Rector de l'institut i amb la deliberació prèvia del Consell, en la reunió del dia 22 de setembre de 2006,  
DECRETE  
Article únic  
S'aprova la modificació dels articles 18, 19 i 20, del capítol IV, del Reglament de l'Institut Valencià d'Investigacions Agràries, referent a unitats d'investigació, administració i servicis tècnics. Així mateix, s'aprova la integració en l'IVIA del Servici de Desenrotllament Tecnològic (SDT) i del Servici de Tecnologia del Reg (STR), de la Conselleria d'Agricultura, Pesca i Alimentació, així com els béns que tenen adscrits, amb subrogació de l'IVIA en els drets i les obligacions de la Generalitat generats en l'àmbit dels fins assignats a l'SDT i a l'STR.  
El text d'estos articles queda tal com s'exposa a continuació.  
«CAPÍTOL IV  
Organització de les unitats de la investigació, unitats d'administració i servicis tècnics  
Article 18  
Els centres d'investigació o, si és el cas, els departaments que es constituïsquen, i els servicis de transferència de tecnologia, formen part de l'estructura bàsica de l'IVIA i són tots dependents del director de l'IVIA.  
Els centres d'investigació o, si és el cas, els departaments que es constituïsquen, són de naturalesa jurídica funcional, i es componen pel conjunt d'unitats d'investigació que treballen en matèries connexes, i estan orientats cap als objectius i les activitats agronòmiques que a continuació es despleguen:  
A) Centre de Citricultura i Producció Vegetal.  
a) Avaluació, selecció i millora dels materials vegetals.  
b) Desenrotllament de noves tècniques de cultiu.  
c) Estudi de les respostes fisiològiques de les plantes a les pràctiques culturals, especialment en allò que fa referència a la productivitat i qualitat.  
B) Centre de Protecció Vegetal i Biotecnologia.  
a) Desenrotllament de nous mètodes de diagnòstic i caracterització molecular de virus, viroides, bacteris i fongs causants de malalties en les plantes.  
b) Estudi dels mecanismes d'interacció dels agents fitopatògens amb les plantes hoste, que permeten dissenyar noves estratègies de control, respectuoses amb el medi ambient.  
c) Millora de plantes per mitjà de tècniques de biotecnologia i biologia molecular.  
d) Estudi de la biologia de les plagues i desenrotllament de mètodes de lluita basats en la integració de sistemes biològics, químics i culturals, que permeten un control adequat i reduïxen al màxim l'impacte ambiental i els nivells de residus en els aliments.  
e) Desenrotllament i establiment de procediments de quarantena i sanejament de plantes.  
f) Conservació dels materials vegetals en bancs de germoplasma i la seua distribució a través de sistemes de certificació.  
C) Centre de Genòmica.  
a) Seqüenciació del genoma de plantes cultivades.  
b) Aïllament, caracterització i anàlisi funcional de gens d'interés agronòmic.  
c) Aplicació de la genètica molecular a la millora de les espècies cultivades.  
d) Estudis sobre la fisiologia i el metabolisme, com a base de la millora genètica.  
D) Centre de Tecnologia Post-recol·lecció.   
a) Millora dels processos de confecció, emmagatzemament i transport de fruites i hortalisses, amb vista a mantindre'n la qualitat i garantir-ne la seguretat alimentaria.  
b) Estudi dels factors que afecten els processos fisiològics lligats a la maduració i senescència, per a la seua aplicació en els processos de conservació de productes agrícoles.  
c) Desenrotllament de sistemes per al control d'alteracions en la post-recol·lecció.  
E) Centre d'Agroenginyeria.  
a) Desenrotllament i adaptació de maquinària aplicable al cultiu, la confecció i la transformació de productes agroalimentaris.  
b) Incorporació de nous sistemes de mecanització, automatització, electrònica robòtica i informàtica en els processos de producció i comercialització.  
F) Centre per al Desenrotllament de l'Agricultura Sostenible.   
a) Millora dels sistemes de cultiu dirigits a la implantació d'una agricultura rendible amb un mínim impacte ambiental, a través del respecte de l'equilibri biològic i la reducció de la contaminació.  
b) Estudis per a optimitzar l'aprofitament agrícola dels recursos naturals.  
c) Desenrotllament de nous mètodes per al tractament de residus i subproductes d'origen agrari, i avaluació de les seues possibilitats de reutilització.  
G) Centre de Tecnologia Animal  
a) Increment de la capacitat productiva de les explotacions ramaderes, a través de la millora de la genètica, la nutrició i la reproducció.  
b) Millora de la sanitat animal i desenrotllament de mètodes de prevenció i diagnòstics de malalties.  
c) Desenrotllament de processos per a reduir l'impacte mediambiental de les explotacions ramaderes.  
d) Estudi de models de gestió tecnicoeconòmica per a optimitzar els sistemes productius de les diferents espècies ramaderes.  
e) Millora del benestar animal a través del maneig de les condicions de cria del ramat.  
Els centres d'investigació descrits en el punt 1 del present article seran els encarregats de projectar i executar la part del programa d'Investigació, Desenrotllament i Innovació (I+D+I) de l'IVIA que els siga encarregada en el marc de les seues competències cientificotècniques respectives.  
El president de l'IVIA, oït el Consell Rector, designarà en cada centre d'investigació, entre els professors d'investigació amb coneixements científics apropiats, un coordinador de les activitats d'investigació del centre, amb naturalesa jurídica funcional, que exercirà aquelles funcions específiques que li assigne el Consell Rector o el director de l'IVIA. Este càrrec serà renovable cada quatre anys. Excepcionalment, quan no puga recaure el dit nomenament en un professor d'investigació, el nomenament podrà recaure en un investigador principal.  
2. Els servicis de transferència de tecnologia són els següents:  
A) Servici de Desenrotllament Tecnològic, al qual correspon:  
a) La detecció i resolució dels problemes que afecten les produccions agràries.  
b) L'experimentació i adaptació de les innovacions en les tècniques de producció agropecuària.  
c) La introducció i l'assaig de nous materials vegetals.  
d) El suport a la investigació agrària.  
e) La transferència de tecnologia als sectors productius agraris.  
f) L'assessorament i l'assistència tècnica a agricultors i ramaders.  
g) La divulgació de la informació sobre els avanços tecnològics.  
h) La formació contínua a través de l'organització de cursos, conferències i demostracions.  
B) Servici de Tecnologia del Reg, al qual correspon:  
a) El desenrotllament i l'experimentació de noves tecnologies de reg i de sistemes que milloren l'eficiència de l'ús de l'aigua.  
b) L'assessorament tècnic, la difusió de la informació i la formació professional en matèria de regadiu.  
c) El suport a la investigació en matèria d'utilització d'aigües per a ús agrícola.  
Article 19  
1. El director de l'IVIA dirigix i coordina el funcionament dels centres d'investigació i dels servicis de transferència de tecnologia.  
2. Els centres d'investigació s'estructuren en unitats d'investigació sobre àrees concretes de coneixement, que estaran dirigides per professors d'investigació o per investigadors principals, i integrades per personal investigador i tècnic especialitzat en disciplines científiques semblants o complementàries.   
3. Amb l'acord previ del Consell Rector, a proposta del director de l'IVIA, i oït el Consell Científic, es determinaran, per a cada un dels centres d'investigació, les especialitats cientificotècniques, les funcions i la composició de les unitats d'investigació adscrites a cada centre.   
4. Estos acords s'hauran de publicar en el Diari Oficial de la Generalitat.  
Article 20  
Les unitats d'administració i servicis tècnics formen part de l'estructura bàsica de l'IVIA, juntament amb les unitats d'investigació.  
El director de l'IVIA dirigirà i coordinarà directament les unitats d'administració i servicis tècnics, que exerciran les funcions corresponents al manteniment de les instal·lacions; vehicles i equip científic; servicis tècnics agraris; prevenció de riscs laborals; tecnologia de la informació i de la comunicació; documentació, biblioteca i publicacions; i la transferència de resultats de la investigació.  
Sota la dependència directa del director de l'IVIA, el secretari juridicoadministratiu, amb rang de cap de servici, dirigirà i coordinarà les funcions relatives a la gestió econòmica i pressupostària, gestió de personal, gestió administrativa i assessoria jurídica.»  
DISPOSICIONS ADDICIONALS  
Primera  
S'autoritza la Conselleria d'Economia, Hisenda i Ocupació per a la realització de les modificacions pressupostàries necessàries per a l'execució del present decret.   
Segona  
La Direcció General d'Administració Autonòmica durà a terme les actuacions necessàries per a efectuar l'adscripció dels llocs de treball que corresponga, de conformitat amb el que s'establix en l'annex del present decret.  
Fins que no s'efectuen les modificacions corresponents, la retribució dels llocs de treball de referència continuarà efectuant-se a càrrec dels mateixos crèdits pressupostaris.  
Tercera  
El personal que exercix les seues funcions en els servicis de Desenrotllament Tecnològic i de Tecnologia del Reg, que figuren en l'annex de la present disposició, s'integrarà conservant la totalitat dels drets que té reconeguts. La vinculació que tinga amb la funció pública de la Generalitat no es veurà alterada per la seua incorporació a l'IVIA, i es mantindrà este personal en la mateixa relació jurídica i situació administrativa, si és el cas, en què es trobava en el moment de la seua adscripció.  
Quarta  
Els llocs de treball, amb funcions de desenrotllament tecnològic, dels grups A i B, adscrits als servicis de transferència de tecnologia, pertanyeran a la categoria tècnica de titulats superiors especialitzats (grup A) i titulats mitjans especialitzats (grup B), d'acord amb l'article 29 del Decret 233/1991, de 9 de desembre, del Consell, pel qual s'aprova el Reglament de l'IVIA.  
DISPOSICIÓ DEROGATÒRIA  
Es deroga el Decret 233/1991, de 9 de desembre, del Consell, pel qual s'aprova el Reglament de l'Institut Valencià d'Investigacions Agràries, en tot allò que s'opose a la present disposició.  
DISPOSICIÓ FINAL  
El present decret entrarà en vigor l'endemà de la publicació en el Diari Oficial de la Generalitat.  
València, 22 de setembre de 2006  
El president de la Generalitat,  
FRANCISCO CAMPS ORTIZ  
El conseller d'Agricultura, Pesca i Alimentació,  
JUAN GABRIEL COTINO FERRER  
ANNEX  
2.677 CAP SERVICI DESENROTLLAMENT TECNOLÒGIC A26E049  
16.789 CAP SECCIÓ FRUCTICULTURA A24E042  
207 CAP SECCIÓ CITRICULTURA A24E042  
3.675 CAP SECCIÓ CAPACITACIÓ AGRÀRIA (MONCADA) A24E042  
924 CAP SECCIÓ CULTIUS HERBACIS A24E042  
2.007 CAP SECCIÓ INFORMACIÓ (MONCADA) A/B24E042  
18.467 CAP SECCIÓ OLIVICULTURA A/B24E042  
2.028 ENG. AGRÒNOM TECN. AGRÀRIES A20E039  
9.813 TÈCNIC EN PLANTES ORNAMENTALS A20E039  
8.345 TÈCNIC EN HORTICULTURA A20E039  
2.060 TÈCNIC D'ASSAIGS EN CITRICULTURA B19E027  
17 TÈCNIC D'ASSAIGS EN FRUCTICULTURA B19E027  
2.267 TÈCNIC D'ASSAIGS EN HORTICULTURA B19E027  
7.470 E. T. A. CAPACITACIÓ B17E023  
2.459 E. T. A. EN TÈCNIQUES AGRÀRIES B17E023  
9.353 E. T. A. EN TÈCNIQUES AGRÀRIES B17E023  
7.324 AGENT TRANSFERÈNCIA I TECNOL. AGR. B16E023  
11.355 ESPECIALISTA MITJANS AUDIOVISUALS (MONCADA) C14E019  
7.637 CAP NEGOCIAT GESTIÓ ADMINISTRATIVA C/D16E022  
17.132 AUXILIAR DE GESTIÓ D12E015  
3.585 AUXILIAR DE GESTIÓ D12E015  
7.425 AUXILIAR DE GESTIÓ D12E015  
351 AUXILIAR DE GESTIÓ D12E005  
8.228 AUXILIAR DE GESTIÓ D12E005  
7.420 AUXILIAR DE GESTIÓ D12E005  
17.080 AUXILIAR DE GESTIÓ D12E005  
992 AJUDANT DE MANTENIMENT E10E004  
11.351 SUBALTERN E10E004  
10.621 SUBALTERN E10E004  
11.360 PEÓ AGRARI E10E004  
256 DIRECTOR CENTRE A/B24E042  
4.391 TÈCNIC ASSAIGS CITRICULTURA B19E027  
10.559 E. T. A. CAPACITACIÓ B17E023  
11.352 E. T. A. TÈCNIQUES AGRÀRIES B17E023  
7.753 E. T. A. TÈCNIQUES AGRÀRIES B17E023  
7.766 AGENT TRANSFERÈNCIA I TECNOL. AGR. B16E023  
783 AGENT TRANSFERÈNCIA I TECNOL. AGR. B16E023  
825 AGENT TRANSFERÈNCIA I TECNOL. AGR. B16E023  
3.900 AGENT TRANSFERÈNCIA I TECNOL. AGR. B16E023  
5.429 AGENT TRANSFERÈNCIA I TECNOL. AGR. B16E023  
7.841 AGENT TRANSFERÈNCIA I TECNOL. AGR. B16E023  
16.879 ADMINISTRATIU C14E010  
5.407 AUXILIAR DE GESTIÓ D12E005  
16.980 AUXILIAR DE GESTIÓ D12E005  
6.609 CUINER D12E005  
6.610 AJUDANT CUINA E10E004  
4.012 DIRECTOR CENTRE A/B24E042  
7.697 TÈCNIC ASSAIGS EN HORTICULTURA B19E027  
3.862 TECN. EXPLOTACIONS AGROPECUÀRIES B19E027  
3.231 E. T. A. CAPACITACIÓ B17E023  
4.014 E. T. A. CAPACITACIÓ B17E023  
11.349 E. T. A. CAPACITACIÓ B17E023  
9.352 E. T. A. CAPACITACIÓ B17E023  
2.274 E. T. A. TÈCNIQUES AGRÀRIES B17E023  
116 E. T. A. TÈCNIQUES AGRÀRIES B17E023  
7.621 E. T. A. CAPACITACIÓ B17E023  
581 AGENT TRANSFERÈNCIA I TECNOL. AGR. B16E023  
776 AGENT TRANSFERÈNCIA I TECNOL. AGR. B16E023  
3.894 AGENT TRANSFERÈNCIA I TECNOL. AGR. B16E023  
3.874 AGENT TRANSFERÈNCIA I TECNOL. AGR. B16E023  
11.348 ESPECIALISTA CAPACITACIÓ C14E019  
7.636 ADMINISTRATIU C14E010  
7.631 ADMINISTRATIU C14E010  
16.959 ADMINISTRATIU C14E010  
7.658 ADMINISTRATIU C14E019  
11.900 AUXILIAR DE GESTIÓ D12E005  
17.087 AUXILIAR DE GESTIÓ D12E005  
14.544 PEÓ AGRARI E10E013  
6.796 SUBALTERN E10E004  
7.625 SUBALTERN E10E004  
8.648 DIRECTOR CENTRE A/B24E042  
5.618 E. T. A. CAPACITACIÓ B17E023  
6.927 E. T. A. CAPACITACIÓ B17E023  
10.560 E. T. A. CAPACITACIÓ B17E023  
508 AGENT TRANSFERÈNCIA I TECNOL. AGR. B16E023  
826 AGENT TRANSFERÈNCIA I TECNOL. AGR. B16E023  
4.431 AGENT TRANSFERÈNCIA I TECNOL. AGR. B16E023  
5.710 AGENT TRANSFERÈNCIA I TECNOL. AGR. B16E023  
7.202 AGENT TRANSFERÈNCIA I TECNOL. AGR. B16E023  
7.286 AGENT TRANSFERÈNCIA I TECNOL. AGR. B16E023  
650 AGENT TRANSFERÈNCIA I TECNOL. AGR. B16E023  
1.602 ADMINISTRATIU C14E010  
8.250 AUXILIAR DE GESTIÓ D12E005  
7.313 AJUDANT RESIDÈNCIA/SERVICIS E10E004  
10.620 SUBALTERN E10E004  
14.547 DIRECTOR CENTRE A/B24E042  
2.710 ENG. TÈCNIC AGRÍCOLA. TÈCNIQUES AGRÀRIES B17E023  
14.548 E. T. A. CAPACITACIÓ B17E023  
7.203 AGENT TRANSFERÈNCIA I TECNOL. AGR. B16E023  
14.541 AGENT TRANSFERÈNCIA I TECNOL. AGR. B16E023  
3.875 AGENT TRANSFERÈNCIA I TECNOL. AGR. B16E023  
7.323 AGENT TRANSFERÈNCIA I TECNOL. AGR. B16E023  
15.292 AUXILIAR DE GESTIÓ D12E005  
18.768 CAP SERVICI TECNOLOGIA DEL REG A26E047  
10.561 TÈCNIC EN REGS I FERTILITZACIÓ A20E039  
2.722 ENG. AGRÒNOM TECN. AGRÀRIES (MONCADA) A20E039  
7.231 E. T. A. TÈCNIQUES AGRÀRIES (VILA-REAL) B17E023  
6.478 AUXILIAR DE GESTIÓ D12E015


Còpia Permalink ELI